0295.xml
مہندرا سنگھ دھونی سری لنکا کے خلاف سیریز کے ابتدائی تین ون ڈے میچ نہیں کھیلیں گے ویرات کوہلی ٹیم کی قیادت کرینگے
نئی دہلی ۔30 اکتوبر (اے پی پی) بھارتی کرکٹ ٹیم کے کپتان اور مایہ ناز وکٹ کیپر بلے باز مہندرا سنگھ دھونی آرام کی غرض سے سیریز کے ابتدائی تین میچوں میں شرکت نہیں کریں گے ان کی جگہ ویرات کوہلی کو قیادت کی ذمہ داری سونپ دی گئی ہے۔ واضح رہے کہ بورڈ کے ساتھ معاوضوں کے تنازعے پر ویسٹ انڈین ٹیم گزشتہ ہفتے بھارتی دورے کو ادھورا چھوڑ کر وطن واپس لوٹ گئی تھی جس کے متبادل کے طور پر سری لنکا کی ٹیم آئندہ ماہ بھارت کا دورہ کرے گی جہاں وہ میزبان ٹیم سے پانچ ون ڈے میچز کی سیریز کھیلے گی۔ سری لنکا کے خلاف بھارتی اعلان کردہ سکواڈ میں ویرات کوہلی (کپتان)، شیکھر دھون، اجنکیا راہانے، سریش رائنا، امباتی رائیڈو، وردھمین ساہا، روی چندرن ایشون، روندرا جدیجا، محمد شامی، امیش یادیو، ایشانت شرما، امیت شرما، مرلی وجے، ورن ایرن اور اکشر پاٹیل شامل ہیں۔
APP
30.10.14
0295p.xml
سری لنکا کیخلاف ون ڈے سیریز ،ویرات کوہلی بھارت کی قیادت کرینگے یوراج سنگھ ٹیم میں جگہ نہ بنا سکے ،بھارت کیخلاف سیریز میں عالمی کپ کی تیاری میں مدد ملے گی
نئی دہلی (سپورٹس ڈیسک)مہندراسنگھ دھونی سری لنکا کیخلاف سیریز کے ابتدائی تین ون ڈے میچ نہیں کھیلیں گے جس کے باعث ویرات کوہلی ٹیم کی قیادت کرینگے بھارتی کرکٹ ٹیم کے کپتان اور مایہ ناز وکٹ کیپر بلے باز مہندراسنگھ دھونی آرام کی غرض سے سیریز کے ابتدائی تیں میچوں میں شرکت نہیں کریں گیسریلنکا کے خلاف بھارتی اعلان کردہ سکواڈ میں ویرات کوہلی(کپتان ) ،شیکھر دھون،اجنکیاراہانے،سریش رائنا ،امبانی رائیڈو،وردھمین ساہا،روی چندر ایشون،روندراجدیجا،محمد شامی شامل ہیں،
daily_insaf
31.10.14